Jouko Tuomisto

**Jouko Juhani Tuomisto** (s. 13. maaliskuuta 1939 Kurikka) on suomalainen emeritusprofessori, tutkija ja tiedekirjailija. Hän toimi Kansanterveyslaitoksen (nyk. Terveyden ja hyvinvoinnin laitos) tutkimusprofessorina ja osastonjohtajana vuosina 1983–2004. Tuolloin juuri perustettu osasto kehittyi kansainvälisesti tunnustetuksi monialaiseksi ympäristöterveyden tutkimusyksiköksi.

Tuomisto on toiminut asiantuntijana ympäristöterveysasioissa muun muassa valtionhallinnolle, Euroopan unionille, Euroopan elintarviketurvallisuusvirastolle (EFSA) ja Maailman terveysjärjestölle (WHO).

## Ura
### Koulutus ja tutkijanura
Tuomisto kirjoitti ylioppilaaksi Ilmajoen yhteiskoulusta 1957. Koulutukseltaan Tuomisto on lääkäri (LL Helsingin yliopisto 1965, LKT 1968) sekä farmakologi ja toksikologi (PhD Kansasin yliopisto 1972).

Tuomisto on toiminut eri tehtävissä Helsingin (muun muassa farmakologian apulaisprofessori 1977) ja Kuopion yliopistoissa (toksikologian ja farmakokinetiikan professori 1978–1982 sekä osa-aikainen ympäristöterveydenhuollon professori 1998–2003). Tuomisto oli akatemiatutkijana 1970-luvulla, sekä Suomen Akatemian tutkijaprofessorina/akatemiaprofessorina 1991–1996. Vuosina 2002–2004 hän johti Ympäristöterveyden riskinarvioinnin huippuyksikköä. Tuomisto on Suomalaisen Tiedeakatemian jäsen vuodesta 1994. Hän on Kuopion yliopiston kunniatohtori.

### Kirjallinen toiminta
Tieteellisten julkaisujen ohella Tuomisto on osallistunut julkiseen keskusteluun ja julkaissut useita kirjoja sekä ollut toimittajana yliopisto-oppikirjoissa (Farmakologia ja toksikologia, 8 painosta 1978–2012, Ympäristöterveys, 2007, 2020) ja kirjoittajana muun muassa lukion oppikirjoissa.

Tuomiston teos ”100 kysymystä ympäristöstä ja terveydestä” oli ehdolla Tieto-Finlandia-palkinnon saajaksi vuonna 2005. Kirjan viides painos on luettavissa verkossa, samoin englanninkielinen laitos on luettavissa verkossa.

Tuomiston tavoitteena on ollut suhteuttaa riskejä, varoittaa todella vakavista riskeistä ja asettaa kohdalleen turhia pelkoja. Hänen mielestään muun muassa jo pienhiukkasten terveyshaittojen takia ja ilmastonmuutoksesta riippumattakin tulisi päästä nopeasti eroon fossiilisiin polttoaineisiin perustuvasta energiantuotannosta ja liikenteestä. Hän on kritisoinut myös liiallista alkoholinkäyttöä merkittävänä terveysriskinä.

### Kansainvälinen toiminta
Tuomisto on ollut aktiivinen useissa kansainvälisissä järjestöissä kuten Maailman farmakologiliitossa (IUPHAR, Kuudennen kansainvälisen farmakologikongressin ohjelmajohtaja 1975), Kansainvälisessä toksikologiliitossa (IUTOX) ja Euroopan toksikologiyhdistyksessä (Eurotox, jonka 26. Kongressin presidentti 1985, myönnettiin Eurotox Merit Award 2006). Toimintavuonna 2008–2009 hän oli Rotarypiiri 1430:n kuvernööri.

### Perhe
Naimisissa Kuopion yliopiston farmakologian professori (emerita) Leena Tuomiston (s. Vuorinen) kanssa vuodesta 1964. Kolme aikuista lasta ja kuusi lastenlasta. Vanhin Hanna Tuomisto on Turun yliopiston ekologian ja Århusin yliopiston biologian (biodiversiteetti) professori.

## Teokset
### Kirjat
* Tuomisto J, Paasonen MK (eds.): Proceedings of the Sixth International Congress of Pharmacology, Pergamon Press, Oxford and Finnish Pharmacological Society, 6 volumes, 1633 pages, 1975. 
* Tuomisto J, Paasonen MK (toim.): Farmakologia, 768 s. Lääketieteen Opiskelijoiden Asuntola- ja Tukisäätiö, Helsinki 1978. 
* Elo J, Karjomaa N, Kettunen P, Tuomisto J (toim.): Terveydenhuollon etiikka, 98 s. Kuopion korkeakoulu, Kuopio 1978. 
* Elo J, Karjomaa N, Kettunen P, Launiala K, Tuomisto J, Vartiainen E (toim.): Terveydenhuollon etiikka II, 85 s. Kuopion korkeakoulu, Kuopio 1979. 
* Tuomisto J, Paasonen MK (toim.): Farmakologia, 2. p. 763 s. Kandidaattikustannus, Helsinki 1981. 
* Tuomisto J, Paasonen MK (toim.): Farmakologia ja toksikologia, 3. p., 946 s, Kandidaattikustannus, Helsinki 1982. 
* Chambers PL, Tuomisto J, Chambers C (eds.): Toxic Interfaces of Neurones, Smoke and Genes.  Proceedings of the 26th Congress of the European Society of Toxicology, 487 pages, Springer-Verlag, Berlin 1986. , 0-387-16589-4
* Tuomisto J, Paasonen MK (toim.): Farmakologia ja toksikologia, 4. p., 998 s.,  Medicina Kustannusosakeyhtiö, Kuopio 1988. 
* Holopainen M, Kurttio P, Tuomisto J (eds.): African workshop on technological disasters, 202+ pages., World Health Organization, 1990. 
* Tuomisto J: Myrkynvihreä maailma. Esseitä, 175 s. Recallmed Oy,  1992. 
* Tuomisto J, Ruuskanen J (ed.): Proceedings, First Finnish Conference of Environmental Sciences. Environmental Research in Finland Today. Kuopio University Publications C. Natural and Environmental Sciences, vol. 14, Kuopio 1993. 
* Koulu M, Tuomisto J, Paasonen MK (toim.): Farmakologia ja toksikologia, 5. p.,  1136 s.,  Medicina Kustannusosakeyhtiö, Kuopio,  1996. 
* Tuomisto J, Vartiainen T, Tuomisto JT: Synopsis on dioxins and PCBs. Publications of the National Public Health Institute B17/1999, 59 s. Kuopio 1999. . Uudistettu laitos luettavisssa verkossa https://urn.fi/URN:NBN:fi-fe201205085000
* Koulu M, Tuomisto J (toim.): Farmakologia ja toksikologia, 6. p.,  1184 s.,  Medicina Kustannusosakeyhtiö, Kuopio, 2001. 
* Tuomisto J, Mykkänen H (toim.): The International Congress on Food Safety and Toxicology, 70 s. Kuopio University Publications D. Medical Sciences 249, 2001. 951-781-849-1
* Jantunen M, Komulainen H, Nevalainen A, Tuomisto J, Venäläinen R, Viluksela M (toim.): Selvitys elinympäristön kemikaaliriskeistä, Kansallisen kemikaaliohjelman taustaselvitys. Kansanterveyslaitoksen Julkaisuja B11/2005, 262 p. Helsinki 2005. 
* Tuomisto J: 100 kysymystä ympäristöstä ja terveydestä - Arsenikista öljyyn, 328 s. Kustannus Oy Duodecim, Helsinki 2005.  Viides painos luettavissa verkossa. 
* Koulu M, Tuomisto J (toim.): Farmakologia ja toksikologia, 7. p.,  1199 s.,  Medicina Kustannusosakeyhtiö, Kuopio, 2007. 
* Mussalo-Rauhamaa H, Paile W, Tuomisto J Vuorinen HS (toim.): Ympäristöterveys, 272 s., Duodecim, Helsinki 2007. 
* Erkkola M, Fogelholm M, Huuskonen MS, Komulainen H, Korhonen M, Leino T, Nevalainen A, Paile W, Pekkanen J, Sala E, Salonen R, Suni J, Taskinen S, Tuomisto J, Vartiainen T, Viluksela M (toim.): Lasten ympäristö ja terveys. Kansallinen CEHAP-selvitys. * * Kansanterveyslaitoksen Julkaisuja B11/2007, 185 s. Helsinki 2007. 
* Koulu M, Mervaala E, Tuomisto J (toim.): Farmakologia ja toksikologia, 8. p.,  1263 s.,  Medicina Kustannusosakeyhtiö, Kuopio, 2012. 
* Tuomisto J. Siittiökato. Mikä meitä ympäristössä oikeasti uhkaa? 408 s., Duodecim, Helsinki 2012. 
* Mussalo-Rauhamaa H, Pekkanen J, Tuomisto J, Vuorinen HS (toim.): Ympäristöterveys, 297 s., Duodecim, Helsinki 2020. .

## Lähteet